No ja emotsioonid on mu ka täiesti olemas. Ma jõudsin poes juba ärrituda, et neil polegi enam mu lemmikkomme, sest ma põikasin sinna vaid ju ainult nende pärast, mis sellest, et ma lahkusin terve suure poekotitäie kala ja muu kraamiga. Igal juhul kappasin mask ees ja pea seljas terve poe läbi, sest info juurest ma neid oma lemmikkomme enam ei leidnud. Meeleheide kasvas iga uue jõululeti juures. Niigi saab neid komme vaid kord aastas, jõulude ajal ja siis on nad ka enne novembri lõppu need juba läbi müünud?
#000012
Kusagil salatite vahel olid sama firma teised tooted, piparkoogid ja mingidki muud jamad. Ma pidin päriselt nutma juba hakkama, silma kiskus märjaks, et mis krdi mõttes neil ei ole enam neid komme ja ma pean nüüd ja kohe saama just neid komme. Kusjuures mul polnud isegi kommiisu, aga teadmine, et need mul kodus sahtlis on, on äärmiselt oluline.
#000013
Ajasin moka mossi ja siis taipasin, et mitte keegi ei näe, sest mul on mask ees. Jube! Ja siis kujutage nüüd ette Andrease võidurõõmu, kui ta piimaleti eest need leidis. Haaras kommipaki ja tõstis selle kõrgele üles. Ma olin sel hetkel veel lahtiste saiade letis, kui ma teda märkasin ja kiljutasega ta poole jooksin. Üks onu mu ees võpatas. Päriselt ka, need on niiii head kommid. Kuigi nad püüavad neid müüa “kommi asemel” sildi all, siis kommimat kommi on raske ette kujutada, hihii! 🙂
#000014
Andreas arvas, et selle kõige peale on tal vaja vähemalt 6sekundilist kallistust, Ja selle ta ka sai. Topelt!
#000018
Ja kokkuvõtteks võib siis ütelda, et tänane suursaavutus oli apteegist testi hankimine, mille nad hästi ära olid peitnud ja poest lemmikkommide otsimine, mille nad ka ära olid peitnud. Visadus viis igal juhul võidule ja Happy on imelik. 🙂
#000019